b'\n_START_ARTICLE_\nOsu!\n_START_SECTION_\nCreaci\xc3\xb3 i desenvolupament d\'osu!\n_START_PARAGRAPH_\nEl joc est\xc3\xa0 inspirat en el joc Osu! Tatake! Ouendan, llan\xc3\xa7at l\xe2\x80\x99any 2007 per a consoles Nintendo DS nom\xc3\xa9s al mercat japon\xc3\xa8s. Les semblances entre els dos jocs s\xc3\xb3n m\xc3\xa9s que evidents, ja que els elements on s\'hi ha de fer clic (o en el cas del joc de Nintendo DS, on s\'hi ha de fer tap a la pantalla t\xc3\xa0ctil) s\xc3\xb3n pr\xc3\xa0cticament els mateixos. Tot i aix\xc3\xad, osu! no nom\xc3\xa9s est\xc3\xa0 basat en aquest joc sin\xc3\xb3 en \xe2\x80\x9cuna varietat de jocs comercials\xe2\x80\x9d, tal com s\xe2\x80\x99afirma a la introducci\xc3\xb3 de la seva p\xc3\xa0gina web oficials._NEWLINE_La primera versi\xc3\xb3 coneguda va ser desenvolupada el juliol de 2007 pel seu fundador, Peppy, en poc menys de setze hores. Contenia versions molt b\xc3\xa0siques de l\xe2\x80\x99editor de beatmaps i d\xe2\x80\x99Osu! Standard. Aquesta versi\xc3\xb3 anava dirigida a un grup d\'amics del programador. Durant els mesos seg\xc3\xbcents, Peppy va seguir treballant en el projecte, i finalment es va llan\xc3\xa7ar la versi\xc3\xb3 beta p\xc3\xbablica d\xe2\x80\x99Osu! el setembre de 2007, juntament amb els f\xc3\xb2rums a Internet sobre el joc. Tot estava allotjat al servidor de casa de Peppy (amb el domini .ppy.sh).\n_START_SECTION_\nosu! Standard\n_START_PARAGRAPH_\nCont\xc3\xa9 diversos modes de joc, per\xc3\xb2 el principal \xc3\xa9s Osu! Standard, la resta s\xc3\xb3n modes extres. Consisteix a anar fent clic als objectes que van apareixent en pantalla i que estan sincronitzats amb la can\xc3\xa7\xc3\xb3 que sona. Cada clic realitzat suma una quantitat de puntuaci\xc3\xb3, m\xc3\xa9s o menys gran en funci\xc3\xb3 de la precisi\xc3\xb3 i la sincronitzaci\xc3\xb3 amb la m\xc3\xbasica, i l\xe2\x80\x99objectiu \xc3\xa9s arribar al final de la can\xc3\xa7\xc3\xb3 amb el m\xc3\xa0xim de puntuaci\xc3\xb3 possible. El fitxer que cont\xc3\xa9 cada grup d\xe2\x80\x99elements sincronitzats amb una can\xc3\xa7\xc3\xb3 determinada \xc3\xa9s conegut com a beatmap, i t\xc3\xa9 l\'extensi\xc3\xb3 .osu._NEWLINE_Els dos botons del ratol\xc3\xad es poden substituir mitjan\xc3\xa7ant les opcions del joc per dues tecles del teclat de l\'ordinador, i el ratol\xc3\xad en si pot substituir-se per una tauleta gr\xc3\xa0fica. Osu! t\xc3\xa9 la seva pr\xc3\xb2pia tauleta gr\xc3\xa0fica, dissenyada espec\xc3\xadficament per a jugadors d\'aquest videojoc, anomenada \xc2\xabOsu! Tablet\xc2\xbb.\n_START_SECTION_\nHit objects\n_START_PARAGRAPH_\nEls objectes de colpejament,  en angl\xc3\xa8s hit objects, s\xc3\xb3n els elements que van apareixent a la pantalla sincronitzats amb la m\xc3\xbasica i als quals el jugador ha d\xe2\x80\x99anar fent clic en un moment prec\xc3\xads. S\xe2\x80\x99anomenen pel seu nom en la versi\xc3\xb3 anglesa, per evitar confusions. Segons la precisi\xc3\xb3 amb la qual es completi un hit object, s\'obtindran 0 (fallada), 50, 100, o 300 punts. Quan s\'executen b\xc3\xa9 diversos hit objects seguits, comen\xc3\xa7ar\xc3\xa0 a haver-hi un \xc2\xabcombo\xc2\xbb, que multiplicar\xc3\xa0 la puntuaci\xc3\xb3.\n_START_SECTION_\nHit circles\n_START_PARAGRAPH_\nEl  cercle de colpejament, hit circle en angl\xc3\xa8s, s\xc3\xb3n el hit object m\xc3\xa9s b\xc3\xa0sic del joc. Consisteixen en un cercle amb un n\xc3\xbamero a dins (en funci\xc3\xb3 de la seva posici\xc3\xb3 en una combinaci\xc3\xb3 d\xe2\x80\x99objectes) el qual t\xc3\xa9 una circumfer\xc3\xa8ncia m\xc3\xa9s gran al voltant anomenada approaching circle. Aquesta es va fent petita a una determinada velocitat, fins a tenir el mateix per\xc3\xadmetre que el cercle que envoltava. L\xe2\x80\x99objectiu del jugador \xc3\xa9s fer clic a sobre el cercle quan l\'approaching circle estigui el m\xc3\xa0xim a prop possible del cercle. Com m\xc3\xa9s a prop estigui, la puntuaci\xc3\xb3 ser\xc3\xa0 m\xc3\xa9s o menys alta.\n_START_SECTION_\nControls lliscants\n_START_PARAGRAPH_\nEls controls lliscants, slider en angl\xc3\xa8s, consten de dos hit circles units per una barra de despla\xc3\xa7ament, que pot ser corba o recta. El jugador ha de fer clic al primer hit circle i mantenir el ratol\xc3\xad clicat sobre una pilota, que apareixer\xc3\xa0 i es despla\xc3\xa7ar\xc3\xa0 autom\xc3\xa0ticament per la barra fins a l\'altre hit circle. Dins de la barra hi ha diversos punts, que serviran per determinar la puntuaci\xc3\xb3 de cada slider.\n_START_SECTION_\nSpinners\n_START_PARAGRAPH_\nEls spinners, \xe2\x80\x9cgirants\xe2\x80\x9d en catal\xc3\xa0, s\xc3\xb3n grans cercles que ocupen tot l\'espai de joc. Tenen un cercle semblant a un approaching circle que va convergint fins al centre de l\'spinneri un "medidor de spinner". El que ha de fer el jugador \xc3\xa9s fer clic en un punt de l\'spinner i tra\xc3\xa7ar cercles, mantenint polsat el ratol\xc3\xad, fent aix\xc3\xad que l\'spinner giri. El nombre de voltes necess\xc3\xa0ries per omplir el medidor vindr\xc3\xa0 determinat segons la dificultat del beatmap, per\xc3\xb2 un cop estigui omplert, les voltes de m\xc3\xa9s s\'afegiran com a puntuaci\xc3\xb3 extra.\n_START_SECTION_\nRecompte de puntuaci\xc3\xb3\n_START_PARAGRAPH_\nEn cada hit object es poden obtenir diverses puntuacions, que es multiplicaran en la score total segons el multiplicador del combo i els mods (modificacions de dificultat) utilitzats. Cada cop que es facin 300 punts en un hit object, la barra de vida pujar\xc3\xa0 una mica, mentre que si se\'n fan cent, cinquanta o una fallada baixar\xc3\xa0 una mica. Quan la barra de vida baixa del tot, no es pot continuar la partida, i s\'ha de tornar a comen\xc3\xa7ar el beatmap.\n_START_SECTION_\nHit circles\n_START_PARAGRAPH_\nSegons com de prop estigui l\'approaching circle del cercle, s\'obtindran 50, 100 o 300 punts. Si no es fa clic o es fa clic massa d\'hora, s\'obtindran 0 punts (una fallada) i es trencar\xc3\xa0 el combo.\n_START_SECTION_\nSlider\n_START_PARAGRAPH_\nS\'obtindran 300 punts si es recorren tots els punts de la barra de l\'slider, 100 si se\'n recorren la meitat i 50 si se\'n recorre almenys un. Si no se\'n recorre cap, tot l\'slider comptar\xc3\xa0 com una fallada. Si es falla el primer hit circle de l\'slider, no es comptar\xc3\xa0 com una fallada per\xc3\xb2 la precisi\xc3\xb3 es veur\xc3\xa0 afectada i el multiplicador del combo tornar\xc3\xa0 a 0.\n_START_SECTION_\nSpinner\n_START_PARAGRAPH_\nEn l\'spinner, es reben 300, 100 o 50 punts segons els girs fets en comparaci\xc3\xb3 a la durada de l\'spinner, a m\xc3\xa9s de la puntuaci\xc3\xb3 de l\'spinner de per si determinada per la barra de spinner. Es comptar\xc3\xa0 com una fallada  si la barra no s\'arriba a omplir.\n_START_SECTION_\nAccuracy (precisi\xc3\xb3)\n_START_PARAGRAPH_\nL\'accuracy \xc3\xa9s una xifra en percentatge que permet comprovar amb quina precisi\xc3\xb3 s\'ha completat un beatmap. Per exemple, si s\'ha fet el m\xc3\xa0xim de precisa possible l\'accuracy ser\xc3\xa0 del 100%.\n_START_SECTION_\nScore (puntuaci\xc3\xb3)\n_START_PARAGRAPH_\nLa score de cada beatmap \xc3\xa9s la puntuaci\xc3\xb3 total d\'aquell beatmap, comptant amb els factors del combo i dels mods. \xc3\x89s el que determinar\xc3\xa0 la posici\xc3\xb3 del jugador en els rankings de cada beatmap.\n_START_SECTION_\nGrades (nota)\n_START_PARAGRAPH_\nCada partida est\xc3\xa0 avaluada amb una nota, que ve donada en funci\xc3\xb3 de la precisi\xc3\xb3 i el nombre de puntuacions de cada tipus fetes.\n_START_SECTION_\nDificultat d\'un beatmap\n_START_PARAGRAPH_\nEls beatmaps tenen cinc nivells de dificultat: easy, normal, hard, insane i expert. Al nivell easy s\xc3\xb3n beatmaps f\xc3\xa0cils, completables per qualsevol tipus de jugador que hagi pogut completar el tutorial. Els objectes s\xc3\xb3n grans i apareixen lentament. Al nivell normal queda senzill, per\xc3\xb2 amb una complicaci\xc3\xb3 m\xc3\xa9s gran. Els objectes apareixen una mica m\xc3\xa9s r\xc3\xa0pid que en els de dificultat Easy. S\xc3\xb3n beatmaps completables per la majoria de jugadors. Al nivell hard (dif\xc3\xadcil) els beatmaps esdevenen for\xc3\xa7a m\xc3\xa9s complicats. Els hit objects s\xc3\xb3n m\xc3\xa9s petits i apareixen r\xc3\xa0pidament. Tot i aix\xc3\xad, s\xc3\xb3n mapes completables per bona part dels jugadors mitjanament experimentats. Al nivell insane (boig) es requereix  molta experi\xc3\xa8ncia i habilitat que encara es dificulten m\xc3\xa9s al nivell expert, al qual es necessiten grans reflexes i habilitat\n_START_SECTION_\nAltres modes de joc\n_START_PARAGRAPH_\nosu! inclou tamb\xc3\xa9 altres modes de joc, que, aix\xc3\xad com osu! Standard, requereixen precisi\xc3\xb3, reflexos, concentraci\xc3\xb3 i pr\xc3\xa0ctica. Els modes de jocs que s\'expliquen a continuaci\xc3\xb3 tamb\xc3\xa9 s\xc3\xb3n avaluats amb les mateixes notes que osu! Standard (SS, S, A...) i la seva dificultat tamb\xc3\xa9 es classifica en Easy, Normal, Hard... Malgrat aix\xc3\xb2, els criteris utilitzats per a definir cadascun d\'aquests aspectes s\xc3\xb3n diferents, ja que s\xc3\xb3n modes de joc diferents. Tot i aix\xc3\xad, tant les notes que es poden obtenir com les dificultats s\xc3\xb3n equivalents, \xc3\xa9s a dir, si els beatmaps Easy s\xc3\xb3n mapes f\xc3\xa0cils, els Normal, mapes una mica m\xc3\xa9s complicats per\xc3\xb2 assequibles, etc. En aquests modes de joc tamb\xc3\xa9 es poden substituir els botons i el ratol\xc3\xad.\n_START_SECTION_\nTaiko!\n_START_PARAGRAPH_\nTaiko! \xc3\xa9s un mode de joc d\'osu! que agafa pr\xc3\xa0cticament tots els elements del joc Taiko no Tatsujin (llan\xc3\xa7at com a Taiko: Drum Master als Estats Units). Aquest mode de joc consisteix en una s\xc3\xa8rie de cercles vermells i blaus (als quals hom es refereix com a notes) que van de dreta a esquerra de la pantalla, seguint el ritme d\'una determinada can\xc3\xa7\xc3\xb3, a la mateixa al\xc3\xa7ada tots i en l\xc3\xadnia recta. A la part esquerra hi ha un cercle de color gris que no es mou, i que est\xc3\xa0 a la mateixa al\xc3\xa7ada que les notes. El que ha de fer el jugador \xc3\xa9s, segons el seu color, fer clic just quan la nota est\xc3\xa0 passant per sobre del cercle gris. Alguns dels mods d\'osu! Standard s\xc3\xb3n aplicables tamb\xc3\xa9 a Taiko!.\n_START_SECTION_\nCatch The Beat\n_START_PARAGRAPH_\nCatch The Beat, abreujat sovint com a CtB, \xc3\xa9s un dels modes de jocs alternatius a osu! Standard. Aqu\xc3\xad, el jugador haur\xc3\xa0 d\'anar controlant, o amb el ratol\xc3\xad o b\xc3\xa9 amb les fletxes del teclat, un personatge que est\xc3\xa0 aguantant un plat amb les mans i anar recollint fruita que va caient de la part superior de la pantalla. En aquest mode de joc la sincronitzaci\xc3\xb3 entre m\xc3\xbasica i elements a la pantalla es perd for\xc3\xa7a. Alguns dels mods d\'osu! Standard s\xc3\xb3n aplicables tamb\xc3\xa9 a Taiko!.\n_START_SECTION_\nosu!mania\n_START_PARAGRAPH_\nosu!mania \xc3\xa9s un joc de l\'estil de Beatmania IIDX, Guitar Hero o DJMAX, aix\xc3\xad com d\'altres jocs que requerixen que l\'usuari faci servir m\xc3\xa9s de tres botons, on el jugador ha de pitjar una determinada tecla en un moment espec\xc3\xadfic en funci\xc3\xb3 d\'unes notes que van baixant per una graella. En aquests modes de joc, s\xc3\xb3n aplicables una minoria dels mods d\'osu! Standard.\n_START_SECTION_\nMultijugador\n_START_PARAGRAPH_\nosu!, com molts videjocs de l\'actualitat, t\xc3\xa9 un mode multijugador online. El mode multijugador d\'osu! funciona de la seg\xc3\xbcent manera:_NEWLINE_Per jugar amb altres usuaris, tens dues opcions. O b\xc3\xa9 unir-te a una sala de joc ja creada o b\xc3\xa9 crear-ne una de nova i esperar que alg\xc3\xba s\'hi uneixi. Sigui com sigui, dins de cadascuna de les sales hi ha un usuari que \xc3\xa9s administrador (el que l\'ha creat, excepte si aquest ha abandonat la sala, aleshores passaria a ser un altre), que \xc3\xa9s qui triar\xc3\xa0 el beatmap, el mode de joc i el criteri utilitzat per a determinar la posici\xc3\xb3 en qu\xc3\xa8 queda cada jugador o equip (pot ser l\'accuracy, el combo m\xc3\xa0xim, la puntuaci\xc3\xb3...). A m\xc3\xa9s, podr\xc3\xa0 expulsar a algun usuari de la sala si ho considera oport\xc3\xba._NEWLINE_El multijugador pot ser individual o en equip. En el mode individual, el jugador ha de lluitar per ser el primer en la classificaci\xc3\xb3 (en el criteri triat) entre els que hi ha a la sala. En el mode per equips, hi ha dos equips que s\'enfronten. S\'estableixen uns torns i entre tots els membres s\'ha d\'aconseguir assolir el m\xc3\xa0xim de puntuaci\xc3\xb3 el m\xc3\xa0xim de puntuaci\xc3\xb3 possible.'